text: Gymnasielærer anker ikke morddom
  04 juni 2015 kl. 13.23
  En 34-årig gymnasielærer fra Tønder opgiver at anke en dom for drab.
  Efter en julefrokost på Tønder gymnasium gik det grueligt galt for en 34-årig gymnasielærer og en 74-årig mand.
  Gymnasielæreren troede, han var kommet hjem i sin egen lejlighed, men han havde taget fejl og var i stedet endt i den 74-åriges lejlighed.
  - Jeg troede i første omgang, at det var min tidligere svigerfar, som var ved at stjæle ting i min lejlighed, forklarede læreren ifølge ritzau under sagen, da den blev behandlet ved Retten i Sønderborg.
  Han fortalte i retten, at han ikke husker noget om episoden. Men han fik 12 års fængsel for at have stukket pensionisten over 50 gange i hovedet og på kroppen med en 20,5 centimeter lang daggert.
  Derudover blev den ældre mand også slået og sparket i hovedet og på kroppen og blev trampet på brystkassen.
  Gymnasielæreren ankede i første omgang dommen på de 12 års fængsel ? men han nu valgt at acceptere rettens afgørelse, skriver ritzau.
  